b'\n_START_ARTICLE_\nOsrednji ra\xc4\x8dunalnik\n_START_PARAGRAPH_\nOsrednji ra\xc4\x8dunalnik (znan tudi kot glavni ~ ali centralni ~ ali pod angle\xc5\xa1ko tujko mainframe) je velik ra\xc4\x8dunalnik, ki se ga obi\xc4\x8dajno uporablja za komercialno obdelavo podatkov in druge obse\xc5\xbene operacije. Zaradi splo\xc5\xa1nega porasta ra\xc4\x8dunske zmogljivosti so razlike med osrednjimi ra\xc4\x8dunalniki, superra\xc4\x8dunalniki, minira\xc4\x8dunalniki in mikrora\xc4\x8dunalniki (osebnimi ra\xc4\x8dunalniki) vse manj izrazite._NEWLINE_Proizvajalci osrednjih ra\xc4\x8dunalnikov so med drugim IBM, Amdahl, Fujitsu in Hitachi. Tipi\xc4\x8dni veliki ra\xc4\x8dunalniki so imeli leta 2005 ve\xc4\x8d deset GB pomnilnika in na stotine gigabajtov diskovja.'